Муллуту-Суурлахт

Муллуту-Суурлахт() — нилеце покшолманть коряс эрьке Эстэнь Масторсо, ашти Сааремаа усиясонть, кавто вп чивалгомав Курессааре ошонть ёнов. Эрькенть покшолмазо 1440 га, сех домкачись малав 2,1 м. Салонь коряс, те эрькесь салов веденьпурнавкс. Муллуту-Суурлахт ашти кавто пелькстэ:
 Суурлахт (Келламяе () — чилисемань пелькс
 Муллуту — чивалгомань пелькс
Тунда, зярдо  чады ды ведесь кепеди (1,16 м сэрьс) эрькесь вейс валнови малаквикс ведень пурнавкстнень марто: Паадла (), Вягара () ды Каалупеа () ды покшолгамтови кавксть ды седе ламо. Эрькентень пры Насва лей (), конань кувалмазо 3 вп. Зардо чадыведь леесь чуди иневедьстэ эрькев, ды лия шкасто мекевланк. Секс эрькесэнть ламо калт, вастневить: курда, лепекал, тутко, бочкарь, ёзнэнь кал, тувокал, ужкал, вирькал, синтёпка, сиякал, нучко, пупи кал.
Суурлахт усиянть пелеве-чилисемань ёно ашти апек покш (3 га) усия Рахину (). Усиянть чиретне алкинеть, кевевть, човор марто. Кавто эрькенть пелькстне керязь  Хидре Нукк модаулосонть  (). Муллуту ды Вягара усиятне пек алкине чире марто , эйсэст касы нудейкс. Муллутунь пелевеёно домкачись пачкоди 0,2-0,3 м. Лембеёно, Насва леенть прамонзо ваксо, эрькенть домкачись 1,7 м. Чиренть серэсь 0,4 м, конатат теезь човор чуваронь ды рудазонь модасо. Вягара усиянть домкачись 1,1 м. Муллутас прыть Каармисе ды Кярла лейть, Суурлахт с — Унимяе леесь.

М
Category:Эстония Масторонь эрькеть
Category:Сааремаа